Rick Kemp

Rick Kemp () er ein engelsk bassist, låtskrivar, songar og plateprodusent, mest kjend for arbeidet sitt med det banebrytande elektriske folk-bandet Steeleye Span.

Kemp har vore medlem av Steeleye Span i kring 25 år og kom inn i bandet i 1972. Han forlet dei i 1986, men kom attende i 2000 og er framleis aktiv i bandet. 

I 1971 spelte Kemp med King Crimson, kort tid før bandet spelte inn albumet Islands. Han avslo å bli med dei som fulltidsmedlem, og slutta visstnok i bandet etter berre to veker.[ King Crimson biography]

Kemp har spelt bass på fleire Maddy Prior-innspelingar, og var medlem av the Maddy Prior Band i 1980-åra. Han har òg spelt på album med tidlegare Steeleye Span-medlem Tim Hart. 

I 1979 var Kemp med på å starte plateselskapet Plant Life med Steeleye Span-trommis Nigel Pegrum. Selskapet vart lagt ned i 1984.

Han har gjeve ut fire soloalbum: Escape (1996), Spies (1998), Codes (2004) og Fanfare (2009). 

Sidan 1997 har Kemp vore produsent for ceilidh-dansebandet Whapweasel. 

Han var tidlegare gift med vokalisten i Steeleye Span, Maddy Prior, men dei er no skilde. Han er òg far til musikaren Rose Kemp.

Kjelder
Denne artikkelen bygger på «Rick Kemp» frå ,  den 12. juni 2012. 
 oppgav desse kjeldene:

Kategori:Engelske bassistar
Kategori:Engelske songarar
Kategori:Engelske låtskrivarar
Kategori:Engelske folkemusikarar
Kategori:Folk frå Dorset
Kategori:Steeleye Span-medlemmar
Kategori:King Crimson-medlemmar
Kategori:Britiske folkrockmusikarar